Document ID: /roh_data/filtered/fineweb-2-filterrobots_roh.jsonl.gz/44381

È il chancelier austriac Sebastian Kurz anc abel da reger? Questa dumonda tschentan ils Verds che furman ina coaliziun da regenza cun la partida da Kurz, la ÖVP. Bain na vulan ils Verds betg terminar la coaliziun; ma els vulan discurrer cun las autras partidas ed han era fixà in discurs cun il president da la republica, Alexander van der Bellen.
Mesemna aveva la giustia austriacca perquirì l'uffizi da chancellier da Kurz. I vegn suspectà malfidaivladad, corrupziun e corruptibladad. Sebastian Kurz refusa tut las inculpaziuns.